FELHÍVÁS

A

TELEPÜLÉSRENDEZÉSI ESZKÖZÖK MÓDOSÍTÁSÁNAK

PARTNERSÉGI EGYEZTETÉSÉRE

Nagykőrös Város Önkormányzata, településrendezési eszközeinek részleges, tárgyalásos eljárással történő felülvizsgálata kapcsán *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012 (XI. 8.) Kormányrendelet (továbbiakban: Kormányrendelet) 29/A.§ (5) bekezdés c) pontja* alapján, az egyes módosítási tételekre vonatkozóan kidolgozott településrendezési eszköz tervezetének véleményeztetése céljából, összhangban *a településfejlesztési, településrendezési és településképi eszközök készítésével, módosításával kapcsolatos partnerségi egyeztetés szabályairól szóló 88/2017. (VI. 29.) számú önkormányzati határozatban* foglaltakkal, tekintettel *a 2020. évi LVIII. törvény 165. §-ára,* illetve *a veszélyhelyzet ideje alatt egyes településfejlesztési, településrendezési és településkép-védelmi szabályok eltérő alkalmazásáról szóló 546/2020. (XII. 2.) Kormányrendelet 2.§ (1) bekezdés c) pontjára*, partnerségi egyeztetést folytat le.

A fentiek értelmében Önkormányzatunk a partnerségi egyeztetés személyes megjelenést előíró szabályaitól eltérően a tájékoztatást, a véleménynyilvánítást és az egyeztetést elektronikus úton folytatja le. A fentieknek megfelelően *Kormányrendelet 29/A.§-a* szerinti munkaközi tájékoztatás lakossági fóruma **kizárólag elektronikus úton történik**.

Az észrevételeket és javaslatokat az előzetes tájékoztató település hivatalos honlapján ([www.nagykoros.hu](http://www.nagykoros.hu)/AKTUALITÁSOK menüpont alatt) történő közzétételétől számított 15 napon belül, **2021. április 8-ig lehet megtenni**, kizárólag elektronikus úton.

A közzétett anyagokra vonatkozó véleményeket a **foepitesz@nagykoros.hu** elektronikus levélcímre várjuk. A tervekre vonatkozó információt hivatali időben a +36 53 550 306 telefonszámon kaphatnak.

Várjuk véleményüket, észrevételeiket!